1. Politika privatnosti

**1.1. Definicije politike privatnosti**

Ova Politika privatnosti reguliše praksu prikupljanja informacija od korisnika prilikom korišćenja internet stranice <http://www.nsmobilplus.com> , kao i njihovo skladištenje u bazama podataka našeg preduzeća N&S MOBIL PLUS. Naša politika privatnosti obuhvata razloge kako i zašto sakupljamo, koristimo i štitimo Vaše lične podatke. Zadržavamo diskreciono pravo da ovu Politiku privatnosti možemo izmeniti u svako doba i da tako izmenjen tekst postane važeći odmah po objavi istog na Web sajtu. Nastavak Vašeg korišćenja Web sajta nakon izmena, podrazumeva da prihvatate sve uslove tako izmenjene Politike privatnosti. Stoga savetujemo korisnike da periodično ponovo detaljno pročitaju informacije sadržane u Politici privatnosti, kako bi bili informisani o eventualnim promenama.

**1.2. Način prikupljanja i upotrebe podataka**

Tokom Vaše posete sajtu možemo prikupiti vaše lične podatke koje su neophodne da podesite svoj nalog, u svrhu naplate ili isporuke Vaše robe. Vaše lične podatke koristimo isključivo i samo kako bi nam omogućili da Vam obezbedimo proizvode i usluge koje želite radi zadovoljenja Vaših zahteva ili da Vam prilagodimo našu ponudu, tj. da je personalizujemo, unapredili rad Web sajta, osigurali proveru administrativnih zadataka, uspostavili kontakta sa Vama, poboljšali naše oglašivačke i promotivne rezultate i poboljšali našu ponudu proizvoda ili usluga na tržištu, kao i u svrhu saradnje sa institucijama odgovornim za sprovođenje zakona. Mi ne prodajemo i ne iznajmljujemo Vaše lične podatke trećim licima, za njihove markentiške potrebe a da prethodno nismo Vama dali mogućnost da tu opciju isključite. Međutim, mi možemo otkriti Vaše podatke našim poslovnim jedinicama i partnerima, koji su deo ove Politike privatnosti. Nikada i ni pod kojim uslovima nećemo zloupotrebiti Vaše lične podatke. U sledećim odeljcima ćemo Vam izložiti načine i razloge za moguće davanje Vaših informacija, za potrebe normalnog poslovanja Web sajta.

**1.3. Skladištenje i čuvanje podataka**

Preduzeće N&S MOBIL PLUS kao prodavac proizvoda i usluga na Web sajtu ulaže maksimalne napore radi zaštite Vaše privatnosti kad ste "online" kao korisnik. Vaše lične informacije se čuvaju na siguran i poverljiv način, i obrađuju na zakonit način u skladu sa ovom politikom privatnosti. Preduzimamo odgovarajuće tehničke i organizacione mere radi zaštite od naovlašćenog i nezakonitog pristupa i obrade vaših ličnih podataka, uključujući i enkripciju vaših informacija. Mi ćemo Vaše informacije zadržati onoliko dugo koliko je potrebno da obradimo Vaš nalog, Vaše plaćanje, odradimo refundaciju sredstava, odgovorimo na žalbu ili pružimo Vam promotivne informacije na koje ste se prijavili.

1. Opšti uslovi pružanja usluga

**2.1. Opšti uslovi pružanja usluga**

Prodaja robe putem naše online prodavnice N&S MOBIL PLUS obavlja u okviru registrovane delatnosti privrednog društva 4779 - delatnost trgovina na malo u prodavnicama, adresa: 21000 Novi Sad, Jevrejska 19, matični broj 60099677.

Prodajna cena robe je naznačena uz svaki artikal.

Nastojimo da budemo što precizniji u opisu proizvoda, prikazu slika i samih cena, ali ne možemo garantovati da su sve informacije kompletne i bez grešaka. Slike ne moraju biti 100% identične proizvodima. Svi artikli prikazani na sajtu su deo naše ponude i ne podrazumeva da su dostupni u  
svakom trenutku.

1. Politika isporuke

**3.1. Trenutak prihvatanja porudžbine**

Nakon poručivanja, bićete obavešteni o statusu Vaše porudžbine putem email-a koji ste naveli tokom procesa poručivanja.

**3.2.** **Rok isporuke**

Period isporuke porudžbine je 2 - 4 radna dana. Porudžbine poslate petkom i vikendom biće dostavljene u utorak.

**3.3. Kašnjenje isporuke**

U slučaju kašnjenja isporuke, kupac ima pravo da odustane od kupovine, i u tom slučaju će sav novac biti vraćen.

**3.4.** **Cena isporuke**

Naručenu robu Vam šaljemo kurirskom službom BEX Express, cena isporuke je između 250 i 500 dinara za sve kupce u Republici Srbiji. Troškovi isporuke se dodaju na cenu proizvoda i iskazani su uz cenu proizvoda i tokom procesa naručivanja na Web sajtu. Ukoliko je ukupna vrednost porudžbine veća  
od 2500 dinara poštarina je besplatna. U slučaju zamene robe, troškove vraćanja robe snosi kupac.

**3.5.** **Procedura isporuke**

Pošiljka stiže na adresu u periodu od 08 - 19 sati. Potrebno je da u tom periodu na adresi bude osoba koja može preuzeti pošiljku. Kurir svaku pošiljku pokušava da uruči u dva navrata. Ukoliko Vas kurir ne pronađe na adresi, pozvaće vas na telefon koji ste ostavili prilikom kreiranja porudžbenice i  
dogovoriti novi termin isporuke. Ukoliko Vas ni drugi put ne pronađe na adresi, pošiljka se vraća u naše prostorije . Prilikom preuzimanja pošiljke potrebno je vizuelno pregledati paket, da ne postoje slučajno vidna  
oštećenja. Ukoliko primetite da je transportna kutija značajno oštećena i posumnjate da je proizvod možda oštećen, imate prava da odbijete prijem pošiljke i odmah nas obavestite putem email-a support@nsmobilplus.com. Ukoliko je pošiljka na izgled bez oštećenja slobodno preuzmite pošiljku i potpišite kuriru adresnicu.

1. Politika plaćanja

**4.1. Načini plaćanja**

Plaćanje se obavlja pouzećem kuriru koji je isporučio pošiljku.

5. Politika reklamacije

**5.1. Postupak reklamacije**

Preduzeće N&S Mobil Plus ne preuzima nikakvu odgovornost za greške kupaca, proizvode pogrešno kupljene ili bilo koje druge greške koje se odnose na Vaše postupke prilikom kupovine na Web sajtu. Ukoliko imate nepravilnosti u radu prilikom kupovine proizvoda na Web sajtu ili niste dobili kupljeni proizvod, molimo Vas da nas kontaktirate i mi ćemo se potruditi da otklonimo nepravilnosti kako biste dobili kupljeni proizvod.

**5.2. Pravo na povraćaj novca ili zamenu robe**

U slučaju odustanka od ugovora, potrošač ima pravo na povraćaj novca ili na zamenu za drugi proizvod. Iznos se kupcu vraća po prijemu proizvoda, i nakon što se utvrdi da je proizvod vraćen neoštećen i ispravan.

**5.3. Troškovi vraćanja robe i novca**

Troškove vraćanja robe i novca snosi kupac, sem u slučajevima kada kupac dobije neispravan ili pogrešan artikal.

1. Uputstvo za kupovinu

**6.1. Uputstvo za kupovinu na websajtu - postupak kupovine**

Sve artikle koje smo prikazali na našoj internet prodavnici <http://www.nsmobilplus.com> možete poručiti, na vrlo brz i jednostavan način. Sve što je potrebno da uradite je da pronađete artikal koji želite, i ostavite svoje podatke, a mi ćemo se potruditi da vam sva roba koju ste naručili stigne u roku od 2-4 radna dana.

Nakon što pristupite našem sajtu, pređite na pretragu artikala. Kako biste ubrzali i olakšali svoju pretragu možete koristiti filtere. Pomoću filtera možete odrediti tip proizvoda koji želite.

Kada se odlučite za neki artikal u gornjem delu ekrana će se ažurirati prozor “Korpa” koji Vam nudi mogućnost da vidite koliko stvari se nalaze u korpi. Takođe, možete i da vidite korpu klikom na dugme “Korpa” koji Vas vodi na zasebnu stranicu koja služi za pregled izabranih artikala i njihovih cena. Isto, možete da povećate/smanjite broj svakog artikla zasebno kao i da neželjeni proizvod izbacite iz korpe ukoliko odustanete od kupovine istog. U tom slučaju cena se automatski ažurira.

Ukoliko ste završili proces izbora proizvoda, kliknite na opciju "Kupi”, otvoriće se zaseban prozor sa spiskom artikala i vašim podacima, videćete i polje “Napomena”, tu možete navesti drugu kurirsku službu ako ne želite da vam robu isporuči BEX Ekspress, ako je sve ispravno, kliknite, još jednom, na opciju “Kupi”.

Ovim korakom se završava proces online kupovine. Nakon toga, bićete obavešteni o statusu Vaše porudžbine putem email-a. Roba koju ste poručili će vam stići u roku od 2-4 radna dana.